OpenLLM-France/wikimedia huggingface dataset:
# Nemacheilus smithi

Nemacheilus smithi és una espècie de peix de la família dels balitòrids i de l'ordre dels cipriniformes que es troba a les muntanyes Zagros (Iran).

## Referències

* ↑ Cruz, Tess; Reyes, Rodolfo B. «Eidinemacheilus smithi (Greenwood, 1976) Blind loach» (en anglès). FishBase.
* ↑ Greenwood, P. H. «A new and eyeless cobitid fish (Pisces, Cypriniformes) from the Zagros Mountains, Iran» (en anglès). Journal of Zoology, 180, 1, 1976, pàg. 129-137.
# Adatara

El mont Adatara (en japonès: 安達太良山, Adatara-yama) és un estratovolcà que es troba a la prefectura de Fukushima, uns 15 quilòmetres al sud-oest de la ciutat de Fukushima i a l'est del mont Bandai. El seu cim s'eleva fins als 1.728 msnm.
L'activitat volcànica del mont Adatara va començar fa uns 550.000 anys amb la formació dels monts Mae i Kimen. Durant una segona fase d'activitat, que va començar fa 350.000 anys i va durar diverses desenes de milers d'anys, va sorgir el mont Oshō. Durant una tercera fase (250.000- 200.000 anys), es van formar els Monts Yakushi, Yahazumori, Minowa, Tetsu i Adatara. Després d'un període d'inactivitat, el mont Adatara va tornar a entrar en erupció fa 120.000 anys. La seva última erupció coneguda va tenir lloc l'any 1996. El 1900 una explosió de vapor al cràter Numanodaira provocà lahars i una forta emanació de sofre que va matar 72 treballadors d'una mina de sofre situada en ell.
La muntanya forma part del Parc Nacional de Bandai-Asahi des de 1950. L'activitat turística és destacable per l'existència de tres estacions d'esports d'hivern i nombrosos balnearis.

## Referències

* 1 2 «安達太良山». [Consulta: 2 març 2017]..
* ↑ «Global Volcanism Program | Adatarayama» (en anglès). [Consulta: 13 novembre 2024].
* ↑ «安達太良山». [Consulta: 1r març 2017]..
* ↑ «安達太良山». [Consulta: 1r març 2017]..
* ↑ «Minowa Ski Resort». [Consulta: 2 març 2017]..
* ↑ «Ski & Snowboard Park Numajiri». [Consulta: 2 març 2017]..
* ↑ «Adatara Snow Resort». [Consulta: 2 març 2017]..
# Portes Síries

Portes Síries (en llatí Syriae Portae, en grec antic Συρίαι πύλαι) també anomenades Portes d'Amanos (en grec Ἀμανίδες Πύλαι, en llatí Portae Amani), era un pas entre les muntanyes d'Amanos i la badia d'Issos que permetia el pas de Cilícia a Síria.
Ciceró diu que hi havia dos passos entre Síria i Cilícia a través de les muntanyes, tan estrets que es podien defensar amb una petita guarnició, situats a les muntanyes d'Amanos, que formaven una muralla entre els dos països. D'aquests passos, el del sud sembla ser el pas anomenat Belian, per on es podia anar d'İskenderun fins a Antioquia de l'Orontes. L'altre pas estava situat més al nord. Per aquest pas, Darios III de Pèrsia va creuar les muntanyes i va arribar a Issos, quan Alexandre el Gran l'havia abandonat. Alexandre va retrocedir i es va enfrontar al rei persa a l'anomenada Batalla d'Issos l'any 333 aC.
Modernament es va anomenar Pas de Belen, per la seva proximitat a la ciutat de Belen.

## Referències

* ↑ Smith, William (ed.). «Amanides Pylae». Dictionary of Greek and Roman Geography (1854). [Consulta: 27 abril 2021].
# Huayangosaure

El huayangosaure (Huayangosaurus) és un gènere de dinosaure estegosaure del Juràssic mitjà. Les seves restes fòssils es van trobar a la província de Sichuan, Xina. Va viure durant el Bathonià i el Cal·lovià, fa uns 165 milions d'anys, uns 20 milions d'anys abans que l'estegosaure. Feia uns 4,5 metres de longitud, molt més petit que el seu cosí més famós. El huayangosaure compartia paisatge amb els sauròpodes shunosaure, datousaure, omeisaure i protognathosaure, l'ornitòpode xiaosaure i el carnívor gasosaure.
# Tetiana Stiàjkina

Tetiana Stiàjkina (en ucraïnès Тетяна Стяжкіна) (Simferòpol, 10 d'abril de 1977) va ser una ciclista ucraïnesa, que fou professional del 2000 al 2009. Va aconseguir diferents campionats nacionals. Va participar en dues edicions dels Jocs Olímpics.

## Palmarès

* 1997
** 1a a la Interreg Drie Landen Ronde i vencedora de 2 etapes
** Vencedora d'una etapa al Memorial Michela Fanini
* 1999
** Campiona d'Europa sub-23 en Ruta
** Campiona d'Europa sub-23 en Contrarellotge
* 2000
** Vencedora d'una etapa al Tour de l'Aude
** Vencedora d'una etapa a la Volta a Suïssa
* 2001
** Campiona d'Ucraïna en ruta
** Vencedora d'una etapa a la Interreg Drie Landen Ronde
* 2002
** Campiona d'Ucraïna en contrarellotge
** 1a al Trofeu d'Or i vencedora de 3 etapes
* 2003
** 1a al Eko Tour Dookola Polski i vencedora d'una etapa
* 2007
** 1a al Gran Premi de Santa Ana
** Vencedora d'una etapa a la Volta a El Salvador
* 2008
** Campiona d'Ucraïna en ruta
** Campiona d'Ucraïna en contrarellotge
** 1a a la Volta a El Salvador i vencedora d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Chloe Hosking

Chloe Hosking (Bendigo, Victòria, 1 d'octubre de 1990) és una ciclista australiana professional des del 2010 i actualment a l'equip Alé Cipollini.

## Palmarès

* 2008
** Vencedora de 3 etapes al Canberra Tour
* 2009
** 1a al Tour of Chongming Island i vencedora de 2 etapes
** 1a a Wellington
** 1a a l'Omloop der Kempen
** Vencedora d'una etapa al Westfriese Dorpenomloop
* 2010
** Vencedora de 2 etapes al Nature Valley Grand Prix
* 2011
** 1a a la Santos Women's Cup i vencedora de 2 etapes
** Vencedora d'una etapa al Tour of Chongming Island
** Vencedora d'una etapa a la San Dimas Stage Race
* 2012
** 1a a la Drentse 8 van Dwingeloo
** 1a a la Halle-Buizingen
** Vencedora d'una etapa a la Ruta de França
* 2013
** Vencedora d'una etapa al Ladies Tour of Qatar
** Vencedora d'una etapa al Boels Ladies Tour
* 2014
** 1a a l'Omloop van Borsele
** Vencedora d'una etapa al Lotto-Belisol Belgium Tour
* 2015
** 1a al 7-dorpenomloop Aalburg
** 1a a La Classique Morbihan
* 2016
** 1a al Tour of Chongming Island i vencedora d'una etapa
** 1a a La Course by Le Tour de France
** 1a al Gran Premi Bruno Beghelli
** Vencedora d'una etapa al Ladies Tour of Qatar
** Vencedora d'una etapa al Giro d'Itàlia
** Vencedora d'una etapa a la Ruta de França
* 2017
** 1a a la Drentse Acht van Westerveld
** Vencedora d'una etapa al Santos Women's Tour
** Vencedora d'una etapa al The Women's Tour
** Vencedora d'una etapa al Ladies Tour of Norway
* 2018
** Vencedora d'una etapa al Santos Women's Tour
** 1a a Cadel Evans Great Ocean Road Race Women
* 2019
** 1r al Tour de Guangxi
** Vencedora d'una etapa al Santos Women's Tour
** Vencedora d'una etapa a la Women's Herald Sun Tour
** Vencedora d'una etapa al Giro de Toscana-Memorial Michela Fanini
** Vencedora d'una etapa a La Madrid Challenge by La Vuelta
* 2020
** Campió d'Austràlia en critèrium
** Vencedora d'una etapa al Santos Women's Tour

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Percy Williams Bridgman

Percy Williams Bridgman (Cambridge, EUA 1881 - Randolph 1961) fou un físic i professor universitari estatunidenc guardonat l'any 1946 amb el Premi Nobel de Física.

## Biografia

Va néixer el 21 d'abril de 1881 a la població de Cambridge, situada a l'estat nord-americà de Massachusetts. Va estudiar física a la Universitat Harvard, exercint a partir de 1919 com a professor en aquesta universitat. Fou membre de la delegació estrangera de la Royal Society britànica.
Després de ser-li diagnosticat un càncer, Bridgman se suïcidà el 20 d'agost de 1961 a la població de Randolph, a l'estat nord-americà de Nou Hampshire.

## Recerca científica

El 1905 inicià les seves investigacions de certs fenòmens atmosfèrics sota la influència de pressió. A causa d'un malfuncionament de la maquinària va modificar la seva màquina de pressió, i el resultat fou que havia inventat un nou enginy, el qual el permetria crear pressions per sobre de 100.000 kg/cm². Això va suposar una millora enorme respecte a la instrumentació anterior, en la qual les pressions podien arribar solament fins als 3000 kg/cm².
Amb aquest nou aparell va investigar l'efecte de la pressió sobre la resistència elèctrica, i les condicions sòlides i fluides sota pressió. Així mateix també estudià la conducció elèctrica en metalls, les característiques de certs cristalls i desenvolupà una gran tasca divulgativa.
El 1946 fou guardonat amb el Premi Nobel de Física pel seu treball sobre la física d'altes pressions.
Fou un dels 11 signataris del manifest Russell-Einstein realitzat l'any 1955. Aquell mateix any sotmetent grafit a pressions de 20.000 a 30.000 atm a temperatures de 3.000 °C va obtenir diamants sintètics, la producció industrial dels quals va ser empresa poc després.

## Enllaços externs

* «Percy Williams Bridgman» (en anglès). The Nobel Prize. The Nobel Foundation.
# Moxostoma anisurum

Moxostoma anisurum és una espècie de peix de la família dels catostòmids i de l'ordre dels cipriniformes. És un peix d'aigua dolça, demersal i de clima temperat (54°N-32°N), el qual es troba a Amèrica del Nord: els rius i, ocasionalment, els llacs de substrat fangós i rocallós de les conques dels Grans Llacs d'Amèrica del Nord, del riu Sant Llorenç, de la badia de Hudson i del riu Mississipi des del Quebec i Alberta al Canadà fins al nord d'Alabama, el nord d'Arkansas i la costa atlàntica des de la conca del riu Roanoke a Virgínia fins a la del riu Altamaha a Geòrgia (Estats Units). Els mascles poden assolir els 74cm de llargada total (encara que la seua mida més comuna és de 32,5) i els 10,8 kg de pes. Menja insectes (mosquits, efímeres i tricòpters). És inofensiu per als humans i la seua esperança de vida és de 10 anys.

## Referències

* 1 2 Catalogue of Life (anglès)
* ↑ The Taxonomicon (anglès)
* 1 2 Etnier, D. A. i W. C. Starnes, 1993. The fishes of Tennessee. The University of Tennessee Press, Knoxville, Tennessee, Estats Units.
* ↑ Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units. 432 p.
* ↑ Lake Superior's Fish Species (anglès)
* ↑ Smith, Hugh M., 1892. Report of an Investigation of the Fisheries of Lake Ontario. Washington DC: Government Printing Office. Bulletin of the United States Fish Commission. vol.10 for 1890; Plate XXV.
* ↑ Nelson, J. S. i M. J. Paetz, 1992. The fishes of Alberta. The University of Alberta Press, el Canadà.
* ↑ Scott, W. B. i E. J. Crossman, 1973. Freshwater fishes of Canada. Bull. Fish. Res. Board Can. 184:1-966.
* ↑ Coker, G. A., C. B. Portt i C. K. Minns, 2001. Morphological and ecological characteristics of Canadian freshwater fishes. Can. Manuscr. Rep. Fish. Aquat. Sci. Núm. 2554. 89 p.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ Missouri Department of Conservation, 2008. Fish of Missouri. Missouri Department of Conservation.
* ↑ Banks, R. C., R. W. McDiarmid i A. L. Gardner, 1987. Checklist of vertebrates of the United States, the U.S. territories, and Canada. U.S. Dept. Interior, Fish and Wildlife Service, Resource Publ. 166:1-79.
* 1 2 3 FishBase (anglès)
* ↑ GBIF (anglès)
* 1 2 IGFA, 2001. Base de dades de registres de pesca IGFA fins al 2001. IGFA, Fort Lauderdale, Florida, Estats Units.
* 1 2 Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater, Maryland, Estats Units.

## Enllaços externs

* AQUATAB (txec)
* ION (anglès)
# Di Di Hollywood

Di Di Hollywood és una pel·lícula dramàtica del 2010, escrita, dirigida i produïda per Bigas Luna. Protagonitzada per Elsa Pataky, Peter Coyote i Paul Sculfor.

## Argument

Diana Diaz (Pataky) és un treballadora d'un bar que es trasllada de Madrid a Miami. Quan arriba a Miami, coneix en Robert (Hacha), amb qui es dirigeix a Hollywood, disposada a fer qualsevol cosa per fer-se famosa. L'agent Michael McLean (Coyote) li dona les seves falses esperances de fer-se cèlebre, i canvia i passa a fer-se dir DiDi. Però descobreix que realment només la vol utilitzar en una relació de cover-up amb l'actor secretament gai Steve Richards (Sculfor).

## Repartiment

* Elsa Pataky: Diana Díaz "Di Di"
* Peter Coyote: Michael Stein
* Paul Sculfor: Steve Richards
* Giovanna Zacaría: Nora
* Luis Hacha: Robert
* Flora Martínez: María
* Jean-Marie Juan: David
* Leonardo García: Aldo
* Ben Temple: Richard Low
* Ana Soriano: Mare de Diana

## Producció
### Rodatge

El rodatge va tenir lloc a Madrid, València, Elx i la Ciutat de la Llum; i l'escena d'hospital va ser rodada a Benidorm. El rodatge va tenir lloc entre octubre i novembre de 2009.

## Banda sonora

* "Where No Endings End" by Keren Ann (3:37)
* "Time of Our Lives" by Gram Rabbit (4:06)
* "Sad Song" by Au Revoir Simone (4:09)
* "Loba" by Shakira (3:07)
* "La Vie en rose" by Louis Armstrong (3:26)
* "In My Book" by Gram Rabbit (3:25)
* "Heidi's Theme" by Decoder Ring (2:37)
* "Candy Flip" by Gram Rabbit (4:46)
* "Azabache" by Lucas Masciano (5:48)
* "Amor y lujo" by Mónica Naranjo (4:06)
* "Curtain Up" by John Cacavas
* "Fiera inquieta" by Nicolas Uribe
* "If I Were A Boy" by Kym Mazelle (4:09)
* "One Way or Another" by Blondie (3:31)

## Crítica

* "Patchwork biogràfic construït pesadament amb retalls de biografies (massa) conegudes (...) comptat amb escassa convicció i menys interès (...) Puntuació: ★★ (sobre 5)"
* "És la pitjor pel·lícula [de Bigas Lluna] (...) sembla el llibret d'un afeccionat, acompanyat d'una fotografia horrorosa i una posada en escena pedestre"

## Referències

* 1 2 Holland, Jonathan. «Review: ‘DiDi Hollywood'». Variety, 14-11-2010. [Consulta: 28 octubre 2013].
* 1 2 «Di Di Hollywood». ScreenDaily.com, 11-11-2009. [Consulta: 28 octubre 2013].
* ↑ «Keran Ann by Keran Ann». iTunes.
* 1 2 «Miracles & Metaphors by Gram Rabbit». iTunes.
* ↑ «The Bird of Music by Au Revoir Simone». iTunes.
* ↑ «RadioAngel & the RobotBeat by Gram Rabbit». iTunes.
* ↑ «Somersault by Decoder Ring». iTunes.
* ↑ «Siempre y Cuando Sobre Todo by Lucas Masciano». iTunes.
* ↑ «Tarántula by Mónica Naranjo». iTunes.
* ↑ Torreiro, Por Mirito. «Didi Hollywood» (en espanyol europeu). Fotogramas, 13-09-2010. [Consulta: 9 febrer 2019].
* ↑ País, Ediciones El «Crítica | Tácticas de mercado» (en castellà). El País [Madrid], 15-10-2010. ISSN: 1134-6582.
# Arunt

Arunt o Arrunt (Arruns (llatí)) va ser un harúspex etrusc d'avançada edat citat per Lucà a La Farsàlia. Diu que era originari de Lucca i per a alguns estudiosos va ser un personatge històric. També el cita Dante a la Divina Comèdia.
Arunt és expert en la interpretació de la caiguda dels llamps, de les vísceres dels animals i dels avisos de les aus "que volen pel cel". Va ser convocat a Roma poc temps abans de la guerra civil entre Cèsar i Pompeu, per a interpretar alguns prodigis. En arribar, va ordenar que els "monstres" (els éssers deformes que produeix la natura que havien aparegut) es cremessin, i després va organitzar una processó purificadora a l'entorn de la ciutat, encapçalada pels magistrats i els sacerdots. Finalment va sacrificar un toro en honor de Júpiter, però de la víctima no en va sortir "sang corrent" sinó una sang corrupta que va espantar l'harúspex. Van seguir els signes nefastos: Quan va observar el fetge hi va veure moltes imperfeccions i que tenia dos caps (duo capita). Amb aquests indicis va interpretar que els duo capita representaven Pompeu i Cèsar, i que s'enfrontarien a la batalla de Farsàlia. Va predir també la victòria de Juli Cèsar.
Dante el va col·locar a l'Infern, entre els endevins, a la quarta fossa del vuitè cercle, el dels fraudulents. El poeta florentí es va basar probablement en un text que citava malament Lucà, i deia que l'harúspex era originari de la ciutat de Luni (en llatí Lunae en lloc de Lucae) que a la seva època estava deserta, però que en temps d'Arunt (segle i aC) o en la de Lucà (segle I dC) la ciutat romana tenia la seva màxima esplendor. Dante el situa en una cova, entre marbres de Carrara, en un lloc des d'on podia veure tant el mar com els estels.

## Referències

* 1 2 Montero, Santiago. Diccionario de adivinos, magos y astólogos de la Antigüedad. Valladolid: Trotta, 1997, p. 80. ISBN 8481641618.
* ↑ Dante. Divina Comèdia. Infern. XX, 46-51
# Hypostomus strigaticeps

Hypostomus strigaticeps és una espècie de peix de la família dels loricàrids i de l'ordre dels siluriformes, que viu a la conca del riu Tietê a Sud-amèrica. Va ser descrit pel zoòleg Charles Tate Regan el 1908. Poden assolir fins a 15 cm de longitud total.

## Referències

* ↑ Regan, O. Tate «Descriptions of new Loricariid Fishes from South America.» (en anglès). Proceedings of the Zoological Society of London, 77, 4, 21-08-2009, pàg. 795–800. DOI: 10.1111/j.1469-7998.1907.tb06957.x.
* ↑ Sa-a, Pascualita; Torres, Armi G. «Hypostomus strigaticeps (Regan, 1908)» (en anglès). FishBase.
# Senyoria de Sidó

La senyoria de Sidó va ser una jurisdicció feudal creada durant les conquestes cristianes a l'Orient Pròxim, després de la Primera Croada. Va existir del 1110 al 1289 i va ser un dels principals feus del regne de Jerusalem.
La ciutat costanera de Sidó, situada entre Tir i Beirut, fou conquerida el desembre de 1110 per Balduí I, rei de Jerusalem, que la donà com a feu a Eustaqui de Grenier Va esdevenir des de llavors una de les grans baronies feudals de Palestina del Regne de Jerusalem.
Va ser conquerida per Saladí el 1187 i retornada en part el 1192 als descendents d'Eustaqui de Grenier.
El 1260, la ciutat va ser destruïda pels mongols i Julià Grenier la va vendre el mateix any a l'orde del Temple.
L'any 1289 fou conquerida definitivament pels sarraïns.

## Llista de senyors de Sidó

* 1110-1123: Eustaqui I Grenier (1071-1123), senyor de Sidó i Cesarea
** casat amb Emma (posteriorment casada amb Hugues II del Puiset)
* 1123-1131: Eustaqui II Grenier (†-1131), fill d'Eustaqui I Grenier
** casat amb Papia
* 1131-1171: Gerard Grenier (1101-1171), fill d'Eustaqui I Grenier
** casat amb Agnès de Bures, germana de Guillem II, príncep de Galilea
* 1171-1187: Reginald Granier, fill de l'anterior
** casat amb Agnès de Courtenay, després amb Helvis d'Ibelin
* 1187-1197: conquerida per Saladí
* 1197-1202: Reginald Granier, de nou
* 1202-1239: Balian Granier, fill de l'anterior i d'Helvis d'Ibelin
** casat amb Margarida de Brienne
* 1239-1260: Julià Granier, fill de l'anterior
** casat amb Eufèmia, filla d'Hetum I, rei d'Armènia
* 1260-1289: Orde del Temple
De 1202 a 1205 Guiu de Montfort, casat amb Helvis d'Ibelin, va exercir com a regent de Sidó en nom del seu fillastre Bailan,

## Referències

* 1 2 3 4 de Hamme, 1869, p. 669.
* ↑ Charles du Fresne du Cange, Rey i Taranne, 1869, p. 431-432.
* ↑ Arnaud, 1868, p. 199.
* ↑ Hazard i Wolf, 1969.
* ↑ «History of the Tartars» (en anlès). rbedrosian.com. [Consulta: 26 juny 2023].
* ↑ «Jerusalem Nobility» (en anlès). Foundation for Medieval Genealogy. [Consulta: 26 juny 2023].

## Bibliografia

* Arnaud, Eugène. La Palestine ancienne et moderne; ou, Géographie historique et physique de la Terre Sainte (en francès). Ve Berger-Levrault, 1868, p. 600.
* de Hamme, Liévin. Guide indicateur des sanctuaires et lieux historiques de la Terre-Sainte (en francès). Imp. des PP. Franciscains, 1869, p. 698.
* du Fresne du Cange, Charles; Rey, Emmanuel Guillaume; Taranne, Nicolas Rodolphe. Les seigneurs de Sidon (ou de Sagitte), in Les familles d'outre-mer (en francès). París: Imprimerie Impériale, 1869.
* Hazard, H. W.; Wolf, R. L.. The later Crusades, 1189-1311 (en anglès). vol. II. Madison: University of Wisconsin Press, 1969, p. 896.
# Seishirō Itagaki

Seishirō Itagaki (板垣 征 四郎, Itagaki Seishirō 21 de gener de 1885 - 23 desembre de 1948) va ser general en l'exèrcit imperial japonès en la Segona Guerra Mundial i ministre de guerra. Condemnat per crims de guerra, va ser executat al desembre de 1948.
Després de la guerra, va ser arrestat per les autoritats de SCAP i acusat de crims de guerra, específicament en relació amb la presa japonesa de Manxúria, la seva escalada de la guerra contra els Aliats durant el seu mandat com a Ministre de Guerra, i per permetre un tracte inhumà de presoners de guerra durant el seu mandat com a comandant de les forces japoneses al sud-est asiàtic. Va ser declarat culpable pels càrrecs 1, 27, 29, 31, 32, 35, 36 i 54 i va ser condemnat a mort el 1948 pel Tribunal Militar Internacional per al Llunyà Orient. Itagaki va ser penjat el 23 de desembre de 1948 a la presó de Sugamo, Tòquio.

## Referències

* ↑ «Seishirō Itagaki». Trial International. Arxivat de l'original el 30 de juliol 2019. [Consulta: 23 gener 2020].
# Vattenfall Cyclassics 2009

La Vattenfall Cyclassics 2009 era la 14a edició de la cursa ciclista Vattenfall Cyclassics. Es va disputar el diumenge 16 d'agost de 2009 en un recorregut de 213,7 km que tenia l'origen i final a Hamburg. Aquesta cursa forma part de l'UCI ProTour 2009.
La victòria fou per l'estatunidenc Tyler Farrar, que s'imposà a l'esprint.

## Equips participants

En la cursa hi prenen part 20 equips de 8 ciclistes cadascun, per a un total de 160 ciclistes.
| AG2R La Mondiale Bbox Bouygues Telecom Caisse d'Epargne Cofidis Euskaltel–Euskadi FDJ Fuji-Servetto | Garmin-Slipstream Lampre-NGC Liquigas Quick Step Rabobank ProTeam Silence-Lotto Skil-Shimano | Team Astana Team Columbia-HTC Team Katusha Team Milram Team Saxo Bank Vorarlberg-Corratec |

## Classificació

| | Ciclista | Equip | Temps |
| 1 | Tyler Farrar | Garmin-Slipstream | 5h 30' 38" |
| 2 | Matti Breschel | Team Saxo Bank | m. t. |
| 3 | Gerald Ciolek | Team Milram | m. t. |
| 4 | Allan Davis | Quick Step | m. t. |
| 5 | Koldo Fernández | Euskaltel-Euskadi | m. t. |
| 6 | Davide Viganò | Fuji-Servetto | m. t. |
| 7 | Daniele Bennati | Liquigas | m. t. |
| 8 | Fabio Sabatini | Liquigas | m. t. |
| 9 | Marco Bandiera | Lampre NGC | m. t. |
| 10 | Jacopo Guarnieri | Liquigas | m. t. |

## Notes

* ↑ Farrar se lleva la Vattenfall Hamburgo a marca.com (16 d'agost de 2009) (castellà)

## Enllaços externs

* Web oficial de la cursa Arxivat 2011-04-23 a Wayback Machine.
* Perfil de la cursa
# Willi Bartholomae

Willi Bartholomae (Krefeld, Rin del Nord-Westfàlia, 31 de gener de 1885 – ?) va ser un remer alemany que va competir a començaments del segle xx. Era germà del també remer Fritz Bartholomae.
El 1912 va prendre part en els Jocs Olímpics d'Estocolm, on guanyà la medalla de bronze en la competició del vuit amb timoner del programa de rem. El mateix 1912 guanyà el campionat nacional de vuit amb timoner.

## Referències

* 1 2 «Willi Bartholomae Olympic Results». sports-reference.com. Arxivat de l'original el 8 de novembre 2012. [Consulta: 17 febrer 2017].
* ↑ Deutsches Meisterschaftsrudern (DMR) Achter - Männer (Plätze 1 – 3) (alemany)
# Glyptothorax trewavasae

Glyptothorax trewavasae és una espècie de peix de la família dels sisòrids i de l'ordre dels siluriformes. Va ser descrit per l'ictiòleg Sundel Lal Hora el 1938. Els adults poden assolir els 14 cm de llargària total.
Es troba a l'Índia.

## Referències

* ↑ Eschmeyer, William; van der Laan, Richard; Fricke, Ron. «trewavas, glyptothorax» (en anglès). Eschmeyer's Catalog of Fishes. California Academy of Sciences, 07-12-2020.
* ↑ Hora, Sunder Lal «Notes on fishes in the Indian Museum. XXXVIII. On the systematic position of Bagrus lonah Sykes, with descriptions of and remarks on other Glyptosternoid fishes from the Deccan». Records of the Indian Museum (Calcutta), XL, 1938, pàg. 363-375.
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.